Sakondure rama ibune saka tindakan, yen bengi Wara Artanti angel bisane turu. Pikirane tansah nggambarake lelakon sing wis dumadi, bengi sadurunge rama ibune kondur. Muga wae sing dilakoni sepisanan kadidene wong kemaruk merga ditindakke kanthi ambal-ambalan mau, ora ana kedadeyan sing marahi gawe wirang. Omung saiki rinasa, yeng sedina wae ora bisa nyawang Harjo kekasihe kanthi tanek, ati rasane gothang, gela lan cuwa. Semono uga Harjo kanthi pawadan apa wae, dheweke kudu bisa ketemu mirunggan karo bendara kekasihe kuwi. Senajan mung bisa ngajak ngguyu, senggolan, syukur-syukur yen kahanan sepi bisa nyiwel pipi apa njanggut.
